Борис Младенов-Young
Той има здраво мускулесто тяло…

chitanka.info

Той има здраво мускулесто тяло

с широки рамене и врат на бик,

от младост и от сила напращяло…

До него аз съм грохнал слаб старик.

Седи той като дерибей в трамвая.

Правостоящ, застанал на шпалир,

изкосо го поглеждам и гадая,

дали ще се засрами най-подир

и мястото си сам ще ми предложи.

Но не! Протегна се той отегчен

и по-удобно там се разположи.

Каква младеж! Без срам и без култура.

Един ден, хубостнико, като мен

ще станеш грохнала карикатура!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.